armvectores/hy_wikipedia_2023 huggingface dataset:
Հազարան (Վանի գավառ)

Անվան այլ կիրառումների համար տե՛ս՝ Հազարան (այլ կիրառումներ)Հազարան, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Տափոլոռ պալարակիր

Տափոլոռ պալարակիր (լատ.՝ Lathýrus tuberósus), պատկանում է բակլազգիների ընտանիքին։ Երիտասարդ պալարներն ունեն շեկ գույնի ճկուն մաշկ։ Նրանք ձմեռելուց առաջ մեծանում են և կուտակում սննդանյութերի մեծ պաշար։ Այդ ժամանակ նրանց մաշկը հաստանում է, դառնում առավել փխրուն և սևանում, իսկ պալարամիսը՝ սպիտակ։ Պալարներն ու կոճղարմատահանգույցները կրում են թերզարգացած կարճ արմատիկներ։ Ունի երկար բեղիկներ, տերևաթիթեղները ոլորուն են։
Այս բույսի ցողունները նուրբ են, մագլցող և խավոտ։ Նրանց երկարությունը հասնում է մինչև 100 սմ-ի։ Պտուղը գլանաձև է, բաց դեղին կամ դեղնագորշ, սերմը գնդաձև է։


== Տարածում ==
Հիմանականում տարածված է գրեթե բոլոր աշխարհամասերում, Սիբիրում, Միջին Ասիայում, Կովկասում։ ՀՀ նախալեռնային, միջին լեռնային հատվածներում։


== Աղբյուրներ ==
Электронный каталог сосудистых растений Азиатской России: чина клубненосная Archived 2016-03-05 at the Wayback Machine.
Энциклопедия декоративных садовых растений: чина
Գոռգո ալ Մոնտիկանո

Գոռգո ալ Մոնտիկանո (իտալերեն՝ Gorgo al Monticano) կոմունա Իտալիայում։ Գտնվում է Վենետո մարզի Տրևիզո գավառում։ Բնակչությունը կազմում է 3977 մարդ (2004), բնակչության խտություն՝ 147 մարդ/կմ²։ Զբաղեցնում է 24 կմ² մակերես։ Փոստային ինդեքս՝ 31040։ Հեռախոսային կոդ՝ 0422.


== Ծանոթագրություններ ==
Սանիտարա-տեխնիկական սարքեր

Սանիտարահիգիենիկ սարքեր, կեղտաջրերի ընդունիչներ, որոնք տեղադրվում են բնակելի, հասարակական և արտադրական շենքերում։ Ըստ նշանակման սանիտարահիգիենիկ սարքերը լինում են հիգիենիկ նպատակների (լվացարաններ, վաննաներ, ջրացնցուղի տակնոցներ, գուգարանակոնքեր են), տնտեսական կարիքների (խոհանոցային լվացարաններ, լվացամեքենաներ են), հատուկ նպատակների (լաբորատորիաների, մանկական և բժշկական հիմնարկների, արտադրական շենքերի կենցաղային մասերի սանիտարահիգիենիկ սարքեր) համար։ Սանիտարահիգիենիկ սարքերը պատրաստում են թուջից, կերամիկայից (հախճապակի, կիսաճենապակի), թերթավոր պողպատից, գունավոր մետաղներից և համաձուլվածքներից, պլաստմասսայից։ Սանիտարահիգիենիկ սարքերը սարքավորում են ջրառու կամ խառնման ծորակներով, ինչպես նաև ջրի փակաղակ ունեցող սիֆոններով։
Բարսուկի (գյուղ, Գագարինսկի շրջան)

Անվան այլ կիրառումների համար տե՛ս՝ ԲարսուկիԲարսուկի (ռուս.՝ Барсуки), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եգոր Լեոնտև

Եգոր Օլեգովիչ Լեոնտև, ռուս ֆուտբոլիստ, ռուսական Սպարտակ ակումբի կիսապաշտպան։


== Կենսագրություն ==
Եգորը ֆուտբոլով սկսել է զբաղվել 7 տարեկան հասակից, Ռոստովի Կվադրո ֆուտբոլային դպրոցում։ 2006 թվականի մրցաշրջանում Մոսկվայի Սպարտակ ակումբի հովանավորները սկսեցին հետաքրքրվել Եգորով, և 13 տարեկանում նա տեղափոխվեց մայրաքաղաքային ակումբ։
Սկզբում նա խաղացել է կարմիր-սպիտակների կազմում, և նա իր առաջնաելույթը կատարել է 2011 թվականին Ամկար ակումբի դեմ խաղի ժամանակ, որը ավարտվել է 3:2 հաշվով։
2014 թվականի սեպտեմբերի 5-ին նա մասնակցել է Սպարտակ - Ոտկրիտե Արենա խաղին, որը ավարտվել է ոչ ոքի հաշվով՝ (1:1) սերբիական Ցրվենա Զվեզդա թիմի հետ։ Այդ խաղում նա դուրս եկավ փոխարինման։
Նա Սպարտակ Ակումբում իր պաշտոնական խաղը անց է կացրել 2015 թվականի սեպտեմբերի 23-ին Ռուսաստանի գավաթի շրջանակներում՝ Վոլգա ակումբի դեմ խաղի ժամանակ։
2015 թվականի Օգոստոսի 25-ին նա կատարել է իր առաջնախաղը Ռուսաստանի առաջնությունում՝ Մոսկվայի Դինամո ակումբի դեմ խաղի ժամանակ, խաղը ավարտվել է հոգուտ կարմիր-սպիտակներին 3:2 հաշվով։


== Ձեռքբերումներ ==


=== Ակումբային ===
 Սպարտակ (Մոսկվա)

 Ռուսաստանի առաջնություն — 2016-2017
Ֆուտբոլի երիտասարդական առաջնության հաղթող - 2012-2013 Սպարտակ-2 (Մոսկվա)

Պրոֆեսիոնալ ֆուտբոլային Լիգայի առաջնության հաղթող - 2014-2015


== Ծանոթագրություն ==


== Արտաքին հղումներ ==
Պրոֆիլը transfermarkt.com կայքում(անգլ.)
ֆուտբոլիստի պաշտոնական էջը РФПЛ կայքում
Ֆուտբոլիստի էջը FootballFacts.ru կայքում
Կիտայգորոդ (գյուղ, Տրոստյանեցի շրջան)

Անվան այլ կիրառումների համար տե՛ս՝ ԿիտայգորոդԿիտայգորոդ (ուկրաիներեն՝ Китайгород), գյուղ Ուկրաինայի Վիննիցայի մարզի Տրոստյանեցի շրջանում։ Հիմնադրվել է 1686 թվականին։
2001 թվականի տվյալներով Կիտայգորոդ գյուղում բնակվում էր 383 մարդ։ Բնակավայրը զբաղեցնում է 1,98 կմ² տարածք։ Բնակչության խտությունը կազմում էր 193,43 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օճառահանդ

Օճառահանդ, հանդ Տավուշ գետի աջափնյակում, Վերին Կարմիրաղբյուր գյուղից 2 կմ հյուսիս։


== Տես նաև ==
Տավուշի մարզ


== Գրականություն ==
Լավրենտի Միրզոյան,  Տավուշ, Երևան, «Ասողիկ», 2010 — 856 էջ։
34 կանալ

«34 կանալ», Ուկրաինայի Դնեպրոպետրովսկ քաղաքում հեռարձակվող պետական մարզային հեռուստաալիք։ Հիմնվել է 1993 թվականի հոկտեմբերի 25-ին և հասանելի է Դնեպրոպետրովսկի մարզի տարածքում։ 2011 թվականին ստացել է թվային հեռարձակում իրականացնելու լիցենզիա։


== Արտաքին հղումներ ==
Պաշտոնական կայք Archived 2013-03-02 at the Wayback Machine. (ուկր.)


== Ծանոթագրություններ ==
V (ամսագիր)

Անվան այլ կիրառումների համար տե՛ս՝ V (այլ կիրառումներ)V, ամերիկյան նորաձևության ամսագիր, որը ստեղծվել է 1999 թվականին։ Այն տպագրվում է ամեն ամիս և ներառում է նորաձևության, կինոյի, երաժշտության և արվեստի մասին հոդվածներ։ 2003 թվականին ստեղծվեց VMAN ամսագիրը՝ տղամարդկանց համար։


== Պատմություն ==
V–ն ստեղծվել է 1999 թվականի սեպտեմբերին, որը տպագրում էր Visionaire ընկերությունը։ 2010 թվականի հաշվարկներով ամսագրի ընթերցողների թիվը 315,000 էր։
V–ն խմբագրում է Ստեֆեն Գանը։ Այն հայտնի է հնարամիտ և ստեղծագործ դիզայնով։ Ամսագիրը նաև երբեմն անդրադառնում է մշակութային գործիչներին և համաշխարհային երիտասարդական մշակույթին։ Նախկին աշխատակիցներից էին Ինեզն ու Վինուդհը, Հեդի Սլիմենը, Մարիո Տեստինոն, Մարիո Սորենտին և Կարլ Լագերֆելդը։ Ամսագրի նորաձևության, կինոյի, երաժշտության և արվեստի իկոնաներն են Մադոննան, Լեդի Գագան, Քեթի Փերրին, Ռիհաննան, Նաոմի Քեմփբելը, Մրայա Քերին, Գրեիս Ջոնսը, Բրեդ Փիթը, Բրիթնի Սփիրսը և Դեյվիդ Բոուին։
2005 թվականին 7L և Steidl–ը հրապարակեցին «V Best: Five Years of V Magazine» գիրքը, որում ներառված էր V ամսագրի առաջին 5 տարվա լավագույն հարցազրույցները, նկարները, հաջողված հոդվածները և այլն։


== Ամսագրի շապիկին ==
Որոշ համաշխարհային աստղեր հայտնվել են V–ի շապիկին, օրինակ՝ Մադոննան, Լեդի Գագան, Սելենա Գոմեսը, Ջասթին Բիբերը, Քեթի Փերրին, Մայլի Սայրուսը,Գվեն Ստեֆանին, Ռիհաննան, Ջանեթ Ջեքսոնը, Գվինեթ Փելթրոուն, Նաոմի Քեմփբելը, Քեմերոն Դիազը, Մրայա Քերին, Վայնոնա Ռայդերը, Գրեիս Ջոնսը, Կեշան, Ջեյմս Ֆրանկոն, Դևիդ Բեքհեմը, Նատալի Փորտմանը, Դակոտա Ֆենինգը, Քրիստեն Ստյուարտը, Ջենիֆեր Քոնելին, Բրեդ Փիթը, Բրիթնի Սփիրսը, Նիքի Մինաժը, Քանյե Ուեսթը, Օրլանդո Բլումը, Դեմի Մուրը, Բիյոնսեն, Ադրիանա Լիման, Մարկ Ջակոբսը, Սալմա Հայեկը, Դեյվիդ Բոուին, Սելին Դիոնը և այլք։


== Քննադատություն ==
2010 թվականի հունվարին ամսագիրը իրենց նոր համարում ներկայացրեց պլյուս չափսի մոդելների։ Համարը կազմված էր երկու շապիկներից՝ առաջինում դերասանուհի Գաբուրիյ Սիդիբեն էր, իսկ մյուսում նիհար դերասան Դակոտա Ֆենինգն էր։ Որոշ քննադատներ վիճեցին ամսագրի հետ և ասացին, որ այն փորձում է զուգադրել և մրցակցություն ստեղծել «մեծ» և «փոքր»ի միջև։ Սակայն մյուսները գովեցին ամսագրի համարձակ քայլը և համոզված էին, որ V–ն արդիականացնում է գեղեցկության չափանիշները։


== V–ն համացանցում ==
V ամսագրի վեբկայքը ունի տարբեր երնթաճյուղեր, որոնք են՝ բլոգ, նորաձևություն, հոդվածներ, նկարներ և վիդեոներ։ Կայքը նաև ունի իրենց 
ամսագրերի բաժին, որում ներառված են ամսագրի բոլոր համարները, ինչպես նաև բացառիկ նկարներ, որոնք չեն տեղադրվել ամսագրի մեջ։
Բացի իրենց վեբկայքից, նրանք ունեն բլոգ, Թվիթերյան և Ֆեյսբուքյան էջեր։


== VMAN ամսագիր ==
VMAN–ը նախատեսված է տղամարդկանց համար։ Ստեղծվել է 2003 թվականին։ Ամսագրի շապիկին հայտնվում են մոդելներ և հայտնի տղամարդ անձիք։ Հոդվածները ժամանակակից մարդկանց համար է, ովքեր հետաքրքրված են նորաձևությամբ, արվեստով, երաժշտությամբ, ճանապարհորդությամբ և մշակույթով։


== Ծանոթագրություններ ==
(4057) Դեմոֆոն

(4057) Դեմոֆոն (անգլ.՝ Demophon), աստերոիդ Յուպիտերի տրոյացիներից։ Հայտնաբերվել է 1985 թվականի հոկտեմբերի 15-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 5,261152 ա. մ., առավելագույնը մոտենում է 4,6311 ա. մ. հեռավորության վրա և հեռանում 5,8912 ա. մ.։ Արեգակի շուրջ մեկ ամբողջական պտույտ է կատարում 4407,78 երկրային օրվա ընթացքում, իր ուղեծրով շարժվելով միջինում 0,081674 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,87° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4057) Դեմոֆոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էթիլբենզոլ

Էթիլբենզոլ, C6H5CH2CH3 քիմիական բանաձևով արոմատիկ միացություն։


== Ֆիզիկական հատկություններ ==
Էթիլբենզոլը իրենից ներկայացնում է հոտավետ անգույն հեղուկ (բենզոլի նման)։ Շատ վատ է լուծվում ջրում, բայց լավ լուծվում է էթանոլում, բենզոլում, դիէթիլ եթերում և տետրաքլորածխածնում։


== Ստացում ==
Էթիլբենզոլ պարունակվում է նավթում և քարածխային հանքում։
Արդյունաբերության մեջ էթիլբենզոլ ստանում են բենզոլի և էթիլենի փոխազդեցությունից (Ֆրիդել-Կրաֆցի ռեակցիա)։


== Կիրառություն ==
Էթիլբենզոլի գոլորշիների վրայով կատալիզատոր բաց թողնելուց հետո առաջանում է ստիրոլ, որը շատ կարևոր հումք հանդիսանում կաուչուկների սինթեզի համար։ Էթիլբենզոլը օգտագործվում է նաև օրգանական սինթեզում, օրինակ՝ ացետոֆենոնի ստացման համար։


== Թունավորություն ==
Էթիլբենզոլի սահմանային թույլատրելի կոնցենտրացիան օդում հավասար է 150 մգ/մ³։
Էթիլբենզոլի գոլորշիների ինհալյացիոն ներմուծումից առաջանում է հոգնածություն և գլխացավ։ Քթում և կոկորդում առաջանում են ոչ հաճելի զգացողություններ։


== Տես նաև ==
Տոլուոլ
Պրոպիլբենզոլ


== Ծանոթագրություններ ==
(2082) Գալահադ

(2082) Գալահադ (անգլ.՝ Galahad), աստերոիդ աստերոիդների հիմնական գոտում։ Հայտնաբերվել է 1960 թվականի հոկտեմբերի 17-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,918958 ա. մ., առավելագույնը մոտենում է 2,4357 ա. մ. հեռավորության վրա և հեռանում 3,4022 ա. մ.։ Արեգակի շուրջ մեկ ամբողջական պտույտ է կատարում 1821,55 երկրային օրվա ընթացքում, իր ուղեծրով շարժվելով միջինում 0,197634 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,07° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2082) Գալահադ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գոլուբիևիչի (գյուղ, Նարոդիչի շրջան)

Անվան այլ կիրառումների համար տե՛ս՝ ԳոլուբիևիչիԳոլուբիևիչի (ուկրաիներեն՝ Голубієвичі), գյուղ Ուկրաինայի Ժիտոմիրի մարզի Նարոդիչի շրջանում։ Հիմնադրվել է 1545 թվականին։
2001 թվականի տվյալներով Գոլուբիևիչի գյուղում բնակվում էր 20 մարդ։ Բնակավայրը զբաղեցնում է 1208 կմ² տարածք։ Բնակչության խտությունը կազմում էր 16,56 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չերվոնայա Սլոբոդա (գյուղ, Բուրինի շրջան)

Անվան այլ կիրառումների համար տե՛ս՝ Չերվոնայա ՍլոբոդաՉերվոնայա Սլոբոդա (ուկրաիներեն՝ Червона Слобода), գյուղ Ուկրաինայի Սումիի մարզի Բուրինի շրջանում։ Հիմնադրվել է 18-րդ դարում։
2001 թվականի տվյալներով Չերվոնայա Սլոբոդա գյուղում բնակվում էր 1 399 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կլաուդիո Աբադո

Կլաուդիո Աբադո (իտալերեն՝ Claudio Abbado, հունիսի 26, 1933(1933-06-26)[…], Միլան, Իտալիայի թագավորություն - հունվարի 20, 2014(2014-01-20)[…], Բոլոնիա, Իտալիա), օպերային և սիմֆոնիկ նվագախմբերի իտալացի դիրիժոր և երաժշտական գործիչ։


== Կենսագրություն ==
Կլաուդիո Աբադոն ծնվել է Միլանում՝ հայտնի ջութակահար Միքելանջելո Աբադոյի ընտանիքում։ Միլանի Վերդիի անվան կոնսերվատորիան ավարտելուց հետո Աբադոն կատարելագործվել է Հանս Սվարովսկու մոտ՝ Վիեննայի երաժշտության և կատարողական արվեստի ակադեմիայում։ 1958 թվականին ԱՄՆ-ում Ս․ Ա․ Կուսևիցկու անվան դիրիժորների մրցույթում ստացել է առաջին մրցանակ, իսկ 1963 թվականին 1-ին մրցանակի է արժանացել Դ․ Միտրոպուլոսի անվան մրցույթում։
Տասնհինգ տարի (1968-1986) ղեկավարել է Միլանի «Լա Սկալա» օպերային թատրոնը։ Բացի այդ՝ եղել է նաև Վիեննայի օպերայի գեղարվեստական ղեկավարը (1986-1991) և աշխարհի լավագույն նվագախմբերի՝ Լոնդոնի ֆիլհարմոնիկի, Վիեննայի ֆիլհարմոնիկի, Բեռլինի ֆիլհարմոնիկի գլխավոր դիրիժորը։
2013 թվականին նշվեց նրա 80-ամյակը։ Իտալիայի նախագահ Ջորջո Նապոլիտանոն նրան նշանակեց ցմահ սենատոր։


== Ծանոթագրություններ ==
Սեկրետարկա (գյուղ, Սերդոբինսկի շրջան)

Անվան այլ կիրառումների համար տե՛ս՝ Սեկրետարկա (այլ կիրառումներ)Սեկրետարկա (ռուս.՝ Секретарка), գյուղ Ռուսաստանի Պենզայի մարզի Սերդոբինսկի շրջանի կազմում։
Բնակչությունը 2004 թվականին գրանցված տվյալներով կազմում էր 1167 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կիլոգրամամետր

Կիլոգրամամետր կամ կիլոգրամ-ուժ-մետր, աշխատանքի և էներգիայի միավորը միավորների MkGS (տեխնիկական) համակարգում։


== Սահմանում ==
Հավասար է 1 մ ճանապարհի վրա 1 կգ ուժի կատարած աշխատանքին, եթե ուժի կիրառման կետը տեղափոխվում է ուժի ուղղությամբ։
Նշանակվում է կգմ (միջազգային նշանակումը՝ kgf·m կամ kG·m)։

1 կգմ = 9, 80665 Ջ = 9, 80665·107 Էրգ։Ըստ միջազգային կազմակերպությունների չափագրության (ՄԿՉ), բոլոր առաջարկությունները վերաբերվում են կիլոգրամ-ուժ-մետր չափման միավորին, որոնք պետք է դուրս բերվեն շրջանառությունից որքան հնարավոր է շուտ, որտեղ նրանք ներկայումս օգտագործվում են, և որոնք չպետք է պարտադիր կիրառվեն, եթե իհարկե դրա կարիքը չկա։


== Արտաքին հղումներ ==
կիլոգրամ-ուժ-մետրի փոխակերպման առցանց կայք
Կիլոգրամամետր Archived 2016-03-04 at the Wayback Machine.


== Ծանոթագրություններ ==
Բաբիա

Բաբիա, գյուղ Արևմտյան Հայաստանում, Էրզրումի վիլայեթի Մուշի գավառում կամ Բիթլիսի վիլայեթի Մուշի գավառում։ Գտնվում էր Մանազկերտ քաղաքից 27 կմ արևելք։


== Աշխարհագրություն ==
Գյուղը տեղակայված էր սարավանդի վրա։


== Բնակչություն ==
XX դարի սկզբին ուներ 15 տուն բնակիչ։


== Տնտեսություն ==
Բնակչության հիմնական զբաղմունքը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Հազարբեգ

Հազարբեգ, հայկական արական անուն։ Առաջացել է հայերեն հազար և թուրքերեն beg բառերից։ Նշանակում է «հազարի վրա իշխող»։ Հիշատակվել է 13-17-րդ դարերում։


== Գործածություններ ==
Հազարբեկ, հիշատակված է 1066 թվականին Շիրակի Արալըխ գյուղի ամրոցի խանգարված արձանագրության մեջ։
Հազրպեկ, որդի Սասնայի, որդի Խավռաս իշխանաց իշխանի։ Թայիկի հետ միասին 1269 թվականին կալվածք են նվիրել Հոռոմոսի վանքին։
Հազարբեկ, եղբայր Ամիրբեկի, երկուսն էլ որդիք Սահմադինի, որ 1288 թվականին հիշատակված է որպես պարոն՝ Օշականի արձանագրության մեջ։
Հազարբեկ, որդի Բուրթելի, ով 1445 թվականին Խլաթում Աստվածատուր գրչին գրել տվեց մի Հայսմավուրք։
Հազարբեկ, հիշատակված է 1447 թվականին Շնոխոր Սուլդանի հետ՝ Ռշտունյաց Գանձակ գյուղի մոտ Սուրբ Գեորգ եկեղեցու դռան արձանագրության մեջ։
Հազարբեկ, հայր Կիրակոս Սարփեցու, ով գնի միջնորդ էր տանուտեր Էդիլշահի և Հովհաննես գրչի միջև, Արծկե 1463։
Հազարբեկ պարոն, որդի Խնդուբեկի և Շիրազխաթունի, որ 1470 թվականին նորոգել տվեց մի Ավետարան։
Հազարբեկ, որդի Ավետիսի և եղբայր Խոջա Միրիջանի, որ Հակոբ կրոնավորին Աղթամարում 1493 թվականին գրել տվեց մի Ավետարան։
Ավելի ուշ ժամանակի հիշատակություններն են՝ Ղզարբեկ, իգական անուն, 1579, Հազարբեկ՝ 1651, Հազրպեկ՝ 1655, Հազիպեկ՝ 1673, Հազարբեկ՝ թվականն անհայտ։


== Ծանոթագրություններ ==
Ադրբեջանի քաղաքական կուսակցություններ


== Ադրբեջանի քաղաքական կուսակցությունները ==
Ադրբեջանի քաղաքական կուսակցական կյանքում գերիշխող դերը պատկանում է «Նոր Ադրբեջան» նախագահական կուսակցութությանը։
Ընդդիմադիր կուսակցությունը թույլատրվում են, բայց նրանք չունեն իրատեսական հնարավորությունը գալ իշխանության։ Այնուամենայնիվ կուսակցությունը պարբերաբար Բաքվում կազմակերպում է ցույցեր, սովորաբար հրապարակում, նախկին «Գյալյաբա» («Հաղթանակ») կինոթատրոնի դիմաց, որոնք հաճախ ավարտվում են ոստիկանության հետ բախումներով։ «Նարնջագույն հեղափոխություն»-ից հետո ադրբեջանական ընդդիմադիրները ընդունեցին նարնջագույն գույնը։
Միավորված ընդդիմություն` Ազադլիք (« Ազատություն ») դաշինքը, YeS - New Policy բլոկը և  « Ազգային միաբանություն »շարժումը, խորհրդարանում ներկայացված էին մի քանի պատգամավորների կողմից։
Խոսելով 2005 թվականի դեկտեմբերի 2-ին խորհրդարանի բացման նիստում `Ադրբեջանի նախագահ Իլհամ Ալիեւը հայտարարել է, որ Ադրբեջանում «նարնջագույն հեղափոխությունների» համար նախադրյալներ չկան, «նոյեմբերի 6-ի քվեարկությունը վերահաստատեց ադրբեջանական ժողովրդի հավատարմությունը իշխող կուսակցության ընթացքին»։


== Քաղաքական կուսակցությունների ցուցակը ==
Ադրբեջանի դաշինքը (ադրբեջաներեն՝ Azərbaycan Naminə Alyans Partiyası);
Ադրբեջանի կոմունիստական ​​կուսակցությունը (ադրբեջաներեն՝ Azərbaycan Kommunist Partiyası);
Ադրբեջանի դեմոկրատական ​​կուսակցություն (ադրբեջաներեն՝ Azərbaycan Demokrat Partiyası);
Ադրբեջանի Լիբերալ կուսակցությունը (ադրբեջաներեն՝ Azərbaycan Liberal Partiyası);
Ադրբեջանի Ազգային Անկախության Կուսակցություն (ադրբեջաներեն՝ Azərbaycan Milli İstiqlal Partiyası);
Ադրբեջանի ժողովրդական ճակատ կուսակցություն (ադրբեջաներեն՝ Azərbaycan Xalq Cəbhəsi Partiyası);
Ադրբեջանի ժողովրդական-սոցիալիստական ​​կուսակցությունը (ադրբեջաներեն՝ Xalq Sosialist Partiyası);
Ադրբեջանի Սոցիալ-դեմոկրատական ​​կուսակցությունը (ադրբեջաներեն՝ Azerbaycan Sosial-Demokrat Partiyası);
Ադրբեջանի սոցիալական ապահովության կուսակցություն (ադրբեջաներեն՝. Azərbaycan Sosial Rifah Partiyası);
Քաղաքացիական համերաշխություն կուսակցություն (ադրբեջաներեն՝ Vətəndaş Həmrəyliyi Partiyası);
Հայրենակիցների կուսակցություն (ադրբեջաներեն՝ Yurddaş Partiyası);
Հավասարություն կուսակցություն (ադրբեջաներեն՝ Müsavat Partiyası);
Ադրբեջանի Լիբերալ-դեմոկրատական ​​կուսակցությունը (ադրբեջաներեն՝ Azərbaycan Liberal Demokrat Partiyası);
Ժամանակակից հավասարություն կուսակցություն (ադրբեջաներեն՝ Müasir Müsavat Partiyası);
Մայր Հայրենիք կուսակցություն («Անա Վաթան») (ադրբեջաներեն՝ Ana Vatan);
Ադրբեջանի առաջադիմական սոցիալիստական ​​կուսակցություն (ադրբեջաներեն՝ Azərbaycan Mütərəqqi Sosialist Partiyası);
Ազգային Միասնություն (ադրբեջաներեն՝ Milli Birlik);
«Նոր Ադրբեջան» կուսակցությունը (ադրբեջաներեն՝ Yeni Azərbaycan Partiyası);
Առաքինություն կուսակցություն (ադրբեջաներեն՝ Fəzilət Partiyası).
Ադրբեջանի ազգային հավասարություն կուսակցությունը(ադրբեջաներեն՝ Milli Müsavat Partiyası?) (Սկզբում որպես Լեզգիական կուսակցություն էր).


== Ծանոթագրություններ ==
Ծերմակ

Ծերմակ, գյուղ Արևմտյան Հայաստանում, Էրզրումի վիլայեթի Քղիի գավառակում։


== Պատմություն ==
Բնակչությունը բռնությամբ տեղահանվել է 1915 թվականի Մեծ եղեռնի ժամանակ։ Նրանց մեծ մասը զոհվել է Աշե-Նըռե կոչված վայրում, փրկվածները բնակություն են հաստատել Արևելյան Հայաստանում։ Գյուղն ամայացել է։


== Բնակչություն ==
1872-1873 թվականներին ուներ 76 տուն հայ և 15 տուն թուրք բնակիչ, XX դարի սկզբին՝ 100 տուն հայ և 15 տուն թուրք, իսկ 1914 թվականին ուներ 165 տուն հայ բնակիչ։


== Տնտեսույթուն ==
Զբաղվում էին երկրագործությամբ, անասնապահությամբ և արհեստագործությամբ (դարբնություն, ատաղձագործություն, զինագործություն, կաշեգործություն, ներկարարություն և այլն)։


== Պատմամշակութային կառույցներ ==
Ծերման ուներ Սուրբ Գևորգ անունով եկեղեցի։


== Կրթություն ==
Գյուղն ուներ  երկսեռ վարժարան՝ 79 աշակերտով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Հայկական Սովետական Հանրագիտարան, 5-րդ հատոր, էջ 123, 1979 թ


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
(7784) Վոթերսոն

(7784) Վոթերսոն (անգլ.՝ Watterson), աստերոիդ աստերոիդների հիմնական գոտում։ Հայտնաբերվել է 1994 թվականի օգոստոսի 5-ին Թիմոտի Սպարի կողմից Կատալինա կայանում։
Միջին հեռավորությունը Արեգակից կազմում է 2,267827 ա. մ., առավելագույնը մոտենում է 1,7321 ա. մ. հեռավորության վրա և հեռանում 2,8036 ա. մ.։ Արեգակի շուրջ մեկ ամբողջական պտույտ է կատարում 1247,42 երկրային օրվա ընթացքում, իր ուղեծրով շարժվելով միջինում 0,288595 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,34° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7784) Վոթերսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վիրվեյ (Ուրայի վտակ)

Վիրվեյ  (ռուս.՝ Вырвей), գետ Ռուսաստանում, հոսում է Արխանգելսկի շրջանում։ Գետաբերանը տեղակայված է Ուռա գետի։ Գետի երկարությունը՝ 49 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը - 03020300312103000036982
Հիդրոլոգիական ուսումնասիրությունների կոդը -  103003698
Ավազանի կոդը -  03.02.03.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դիվերգենցիա (այլ կիրառումներ)

Դիվերգենցիա տերմինը կարող է վերաբերել՝

Դիվերգենցիա կենսաբանության մեջ,  էվոլյուցիայի ընթացքում օրգանիզմների հատկանիշների տարամիտում։
Դիվերգենցիա վեկտորական հաշվում, վեկտորական դաշտը սկալյար դաշտի վրա արտապատկերող դիֆերենցիալ օպերատոր։
Parmalat

Parmalat SpA ((արտասանվում է «Պարմալատ»)), կաթնամթերքի և այլ պարենային ապրանքների արտադրության իտալական կորպորացիա։ Ընկերության գլխամասային գրասենյակը գտնվում է Կոլեքիո քաղաքում (Էմիլիա-Ռոմանիա մարզ)։ Ընկերությունն ունի մոտ 140 գործարան ամբողջ աշխարհում։


== Պատմություն ==
Ընկերությունը հիմնադրվել է 1961 թվականին, երբ 22-ամյա քոլեջի շրջանավարտ Կալիստո Տանզին (1938–2022) Պարմայում բացեց կաթի պաստերիզացման փոքրիկ գործարան։


=== Սնանկություն ===
Ընկերության շուրջ սկանդալը բռնկվել է 2003 թվականին, երբ խորհրդի նախագահի պաշտոնը զբաղեցրեց Էնրիկո Բոնդին, ով բարձրաձայնեց ֆինանսական հաշվետվությունները և պարզեց, որ ընկերությունը երկար ժամանակ թաքցրել է կորուստները և գերագնահատել շահույթը (ավելի քան 10 տարի)։ Ընկերությունը բռնվել է բորսաներում ապօրինի մանիպուլյացիաների համար։ Այդ ժամանակներից ի վեր ընկերությունն անցել է երկարատև վերակազմավորման գործընթաց։
Ավելի ուշ՝ 2010 թվականի դեկտեմբերին, Կալիստո Տանզին՝ նախկին գործադիր տնօրենը և Parmalat-ի հիմնադիրը, ով ընկերությունը կանխամտածված սնանկության է ենթարկել, դատապարտվել է 18 տարվա ազատազրկման, իսկ նախկին ֆինանսական տնօրենը՝ 14 տարվա։ Մինչ այդ՝ 2008 թվականին, Տանզին արդեն 10 տարվա ազատազրկման էր դատապարտվել արժեթղթերի շուկայում խարդախության համար։
2011 թվականի գարնանը և ամռանը ֆրանսիական Lactalis ընկերությունը, որը նախկինում ուներ Parmalat-ի 29% բաժնետոմսերը, գնեց Parmalat-ի վերահսկիչ փաթեթը՝ իր ձեռքում կենտրոնացնելով ընկերության բաժնետոմսերի 83,3%-ը։ Գործարքի գնահատված գումարը կազմել է 3,4 մլրդ եվրո։


=== Անվանում ===
Ընկերության անվանումը կազմված է երկու իտալական բառերից՝ Parma (քաղաք իտալական Էմիլիա-Ռոմանիա շրջանում, որտեղ էլ առաջացել է ընկերությունը) և latte, որը իտալերեն նշանակում է կաթ։


== Սեփականատերեր և կառավարում ==
2011 թվականի հուլիսի դրությամբ ընկերության բաժնետոմսերի 83,3%-ը պատկանում էր ֆրանսիական Lactalis սննդամթերքի ընկերությանը։
Ընկերության տնօրենների խորհրդի նախագահն է՝ Ռաֆֆայել Պիչելլան, գլխավոր տնօրենը՝ Էնրիկո Բոնդի։


== Գործունեություն ==
Ընկերությանը պատկանում է շուրջ 140 արտադրական օբյեկտ ամբողջ աշխարհում։ Parmalat-ը պաշտոնական ներկայացուցչություններ ունի այնպիսի երկրներում, ինչպիսիք են Ավստրալիան, Հայաստանը, Բոտսվանան, Վենեսուելան, Զամբիան, Իտալիան, Կանադան, Կոլումբիան, Կուբան, Մոզամբիկը, Նիկարագուան, Պարագվայը, Պորտուգալիան, Ռուսաստանը, Ռումինիան, Էսվատինին, Էկվադորը, Հարավային Աֆրիկան։ Լիցենզավորված արտադրությունն իրականացվում է հետևյալ երկրներում՝ Բրազիլիա, Հունգարիա, Դոմինիկյան Հանրապետություն, Իսպանիա, Չինաստան, Մեքսիկա, ԱՄՆ, Ուրուգվայ, Չիլի։
Ընկերության անձնակազմի թիվը կազմում է 13,79 հազար մարդ։ 2009 թվականի շրջանառությունը կազմել է 3,99 միլիարդ եվրո, գործառնական եկամուտը՝ 666,8 միլիոն եվրո, իսկ մաքուր եկամուտը՝ 519,0 միլիոն եվրո։


== Ծանոթագրություններ ==


== Արտաքին հղումներ ==
Ընկերության պաշտոնական կայքը
Պտիֆուր

Պտիֆուր (ֆր.՝  petits furs), տարբերի փոքր բլիթների կամ տորթերի բլիթներ, որը հիմնականում պատրաստվում են նոր խմորով, բայց հագեցված են բազմաթիվ հավելումներով։ Շատ փոքր բլիթները պատրաստված են տափակ և հրուշակեղենով, որը հիմնականում իր մեջ պարունակում է սերուցք։ Սա փոքր կերակուր է, նախատեսված մեկ անգամ կծելու և հիմնականում օգտագործվում է թեյի, սուրճի և կոկտեյլի հետ։


== Պատմություն ==
Պտիֆուրը Ֆրանսիայում հայտնվել է 18-րդ դարում՝ ֆրանսիական հեղափոխության ժամանակաշրջանում։ Թխվածքաբլիթը եփվել է վառարանի վրա, որը վառվել է հիմանակում փայտով, որի պատճառով էլ թանկ է վաճառվել։ Նրանք չեն կարողացել կարգավորել ջերմաստիճանը, և ներքում շատ տաք է եղել։ Հետագայում տորթեր պատրաստվում էին միջին չափի, և այնպես էին անում, որ տորթերը շատ արագ պատրաստվեին։, որի հետևանքով վառարանը կրկին տաշելու կարիք չէր զգացվում։


== Տեսակներ ==
Փոքր տորթերը բաժանվում էին երկու բաժիններում՝ չոր(սա ներառում է բլիթները, աղվափնջիկ խմորեղենը) և սառեցված(էկլերը և այլն)։
Եթե տորթերը փոքր են, ուրեմն այն հիմնականում պատրաստված է կոկտեյլի համար։


== Արտաքին հղումներ ==
Շոկոլադե պտիֆուրի բաղադրությունը Archived 2013-02-28 at the Wayback Machine.
Կրոշի արկածները

«Կրոշի արկածները» (ռուս.՝ «Приключения Кроша»), 1961 թվականի խորհրդային ընտանեկան ֆիլմ, որը նկարահանել է ռեժիսոր Հենրիկ Հովհաննիսյանը Անատոլի Ռիբակովի սցենարի և համանուն գրքի հիման վրա։


== Սյուժե ==
Իններորդ դասարանի աշակերտներն ամառային պրակտիկա են անցնում ավտոբազայում։ Շուտով բազայում արտակարգ դեպք է տեղի ունենում․ պահեստից կորչում են նոր ամորտիզատորներ։ Աշակերտներից Սերյոժա Կրաշենիննիկովը, որի մականունը «Կրոշ» է, որոշում է ամեն կերպ գտնել թյուրիմացության պատճառները։


== Դերերում ==
Նիկոլայ Տոմաշևսկի – Սերյոժա Կրաշենիննիկով (Կրոշ)
Անդրեյ Յուրենև – Իգոր
Նիկիտա Միխալկով – Վադիմ, Իգորի ընկերը
Ի. Պոգրեբենկո – Պետյա Շմակով, Կրոշի ընկեր
Վերա Բելյակովա – Մայկա
Ե. Լոգինովա – Նադյա, Մայկայի ընկերուհին
Վ. Սուխանով – Վանյա Պոլեկուտին
Մ. Սուսուև – Տարանով, Պոլեկուտինի ընկերը
Նիկոլայ Պարֆյոնով – Վլադիմիր Գեորգիևիչ, ավտոբազայի տնօրեն
Սվետլանա Բալաշովա – Վերա Սեմեչկինա, Նադյայի ընկերուհին
Վլադիմիր Կաշպուր – Դմիտրի Ալեքսեևիչ Զուև, վարորդ
Վլադիմիր Կալմիկով – Նիկոլայ Լագուտին, փականագործ
Նինա Շատերնիկովա – Նատալյա Պավլովնա, դասղեկ
Լարիսա Լուժինա – Զինա, դիսպետչեր
Սավելի Կրամարով – Իվաշկին, վարորդ
Իգոր Բեզյաև – Եգորիչ
Իգոր Յասուլովիչ – ակնոցով պարող
Գեորգի Տուսուզով – վկա
Յակով Լենց – վաճառող կրպակում


== Փաստեր ==
Ֆիլմի վարձույթ - 19,2 մլն հանդիսատես
Կրոշի հետագա արկածների մասին Ռիբակովի սցենարներով նկարահանվել են հեռուստաֆիլմեր՝ «Կրոշի արձակուրդը» (ռուս.՝ «Каникулы Кроша», 1980), «Անհայտ զինվորը» (1984) և «Կիրակի՝ յոթն անց կես» (1988)։ Այդ ֆիլմերում Կրոշի դերը խաղացել է Վասիլի Ֆունտիկովը։ «Լռության րոպե» (1971) ֆիլմում Կրոշի դերը կատարել է Ալեքսանդր Կավալերովը։


== Ծանոթագրություններ ==


== Արտաքին հղումներ ==
«Приключения Кроша»(անգլ.) ֆիլմը Internet Movie Database կայքում
Քիլիսի գավառակ

Քիլիս, գավառակ Կիլիկիայում, Ադանայի նահանգի Ադանայի գավառում։ Կենտրոնը Քիլիս քաղաքն էր։


== Պատմություն ==
1919 թվականին մտնում էր Այնթափ անկախ գավառի մեջ։ 1915 թվականից հետո գավառակում այլևս հայեր չկային։


== Բնակչություն ==
Մինչև 1915 թվականի Մեծ Եղեռն ուներ 12 000 հայ բնակիչ։


== Վարչական բաժանում ==
Գավառակը բաղկացած էր Մուսաբեկլի և Ջում գյուղախմբերից


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Բերեզնիկի (գյուղ, Ռատնովի շրջան)

Անվան այլ կիրառումների համար տե՛ս՝ ԲերեզնիկիԲերեզնիկի (ուկրաիներեն՝ Березники), գյուղ Ուկրաինայի Վոլինի մարզի Ռատնովի շրջանում։ Հիմնադրվել է 1842 թվականին։
2001 թվականի տվյալներով Բերեզնիկի գյուղում բնակվում էր 124 մարդ։ Բնակավայրը զբաղեցնում է 0,558 կմ² տարածք։ Բնակչության խտությունը կազմում էր 222,22 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պարտիզանսկի շրջան (այլ կիրառումներ)

Պարտիզանսկի շրջան, կարող է վերաբերել՝

Պարտիզանսկի շրջան - մունիցիպալ շրջան Ռուսաստանի Դաշնության Պրիմորիեի երկրամասում
Պարտիզանսկի շրջան - մունիցիպալ շրջան Ռուսաստանի Դաշնության Կրասնոյարսկի երկրամասում
Բարեկենդանը (այլ կիրառումներ)

Բարեկենդանը անունը կարող է վերաբերել.

Բարեկենդանը (ֆիլմ)
Բարեկենդանը (մուլտֆիլմ)
Փոքր Գրեմյաչայա

Փոքր Գրեմյաչայա (ռուս.՝ Малая Гремячая), գետ Ռուսաստանում, հոսում է Վոլոգդայի մարզում։ Գետաբերանը տեղակայված է մեծ Գրեմյաչայա գետի աջ ափում՝ 0,3 կմ հեռավորության վրա։ Գետի երկարությունը 19 կմ է։
Ակունքը գտնվում է Հարավային մասում Չիստոյի Ճահիճներում, 15 կմ հյուսիս-արևելքում Նյուկսենիցա գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000009012
Հիդրոլոգիական ուսումնասիրությունների կոդը - 103000901
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Այազմա (գետակ)

Անվան այլ կիրառումների համար տե՛ս՝ Այազմա (այլ կիրառումներ)Այազմա, գետակ Կուրի աջակողմյա վտակ Խրամիի աջ օժանդակը։


== Ծանոթագրություններ ==
Բելինցագո Նովարեզե

Բելինցագո Նովարեզե (իտալերեն՝ Bellinzago Novarese), կոմունա Իտալիայի Պիեմոնտ մարզի Նովարա գավառում։
Բնակչությունը 9081 մարդ է (2008 թվականի տվյալներով)։ Բնակչության խտությունը 233 մարդ/կմ² է։ Տարածքը 39 կմ² է։ Փոստային ինդեքսը՝ 28043։ Հեռախոսային կոդը՝ 0321։
Բնակավայրի հովանավորն է համարվում Կլիմենտ Առաջինը։


== Ժողովրդագրություն ==
Բնակչության աճը


== Կոմունայի վարչակազմ ==
Հեռախոսահամար՝ 0321 924710
Էլեկտրոնային հասցե՝ municipio@comune.bellinzago.no.it
Պաշտոնական կայք՝ http://www.comune.bellinzago.no.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Շատո Վերդյոն

Շատո Վերդյոն (ֆր.՝ Château-Verdun), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լե Կաբան կանտոնի կազմի մեջ։ Հանդիսանում է Ֆուա շրջանը։
Համայնքի INSEE կոդ՝ 09096։


== Բնակչություն ==
Համայնքի բնակչությունը 2008 թվականին կազմում էր 54 մարդ։


== Տնտեսություն ==
2007 թվականի տվյալներով 30 աշխատունակ տարիքի մարդկանցից (15-64 տարեկան) 20-ը տնտեսապես ակտիվ էին, 10-ը անգործ (ակտիվության ցուցանիշը 66,7 %, 1999 թվականին եղել է՝ 42,9 %)։ 20 աշխատունակ բնակիչներից 17-ը աշխատում էին (10 տղամարդ և 7 կին), անաշխատանք էին 3-ը (1 տղամարդ և 2 կին)։ 10 անգործ մարդկանցից 2-ը աշակերտներ կամ ուսանողներ են, 5-ը թոշակառու, 3-ը չէին աշխատում այլ պատճառներով։


== Տեսարժան վայրեր ==
Շատո Վերդյոն է դը Գյուդան դղյակ
Դղյակ (XII դար)
Դղյակ (XVIII դար)
Ժամատուն (XIX դար)


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Շատո Վերդյոն» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-19 
«Շատո Վերդյոն» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-24
Նիկոլայ Ստանկևիչ

Նիկոլայ Վլադիմիրովիչ Ստանկևիչ (ռուս.՝ Николай Владимирович Станкевич, սեպտեմբերի 27 (հոկտեմբերի 9), 1813, Օստրոգոժսկ, Վորոնեժի նահանգ, Ռուսական կայսրություն - հունիսի 25 (հուլիսի 7), 1840, Նովի Լիգուրե, Ալեսանդրիա, Պիեմոնտ, Իտալիա ), ռուս հասարակական գործիչ փիլիսոփա, բանաստեղծ։
Ավարտել է Մոսկվայի համալսարանը (1834)։ 1831 թվականի վերջից Մոսկվայի համալսարանում Ստանկևիչի շուրջը ստեղծվել է գրական փիլիսոփայական խմբակ։1837 թվականին թոքախտով հիվանդ Ստանկևիչը մեկնել է արտասահման՝ բուժվելու։ Ուսումնասիրել է Ֆ․ Շելինգի, Ի․ Կանտի և Յո․ Ֆիխտեի, հետագայում՝ նաև Գ․ Էնգելի և Լ․ Ֆոյերբախի փիլիսոփայությունը։ Ստանկևիչը փիլիսոփայության մեջ տեսնում էր ճշմարտությունը ճանաչելու և կյանքը կատարելագործելու միջոցը։ 1833 թվականից, Մոսկվայի համալսարանի ուսանողների հակակառավարական խմբի հետ կապի համար, Ստանկևիչը եղել է ոստիկանական հսկողության տակ։ Պատմական առաջադիմության գլխավոր ուժը տեսել է լուսավորության մեջ, ռուս մտավորականության հիմնական խնդիրը համարել է լուսավորական գաղափարներ, հումանիզմ պրոպագանդելը։ Ստանկևիչը պաշտպանել է իսկական ժողովըրդականության սկզբունքը, հանդես եկել գրականության և արվեստի մեջ կեղծիքի ու գռեհիկության դեմ, դրանց նշանակությունը տեսել է ժողովրդին ծառայելու մեջ։ Ստանկևիչի բանաստեղծական ժառանգությունը մեծ չէ։ Բանաստեղծություններում արտահայտել է ռուս առաջավոր մտավորականության համար բնորոշ մտքեր ու զգացմունքներ։ Ստանկևիչի նամակները 1930-ական թվականներից հոգևոր կյանքի ուսումնասիրման անգնահատելի աղբյուր են։ Ստանկևիչը մեծ ազդեցություն է գործել Վ․ Բելինսկու, Տ․ Գրանովսկու և Ի․ Տուրգենևի վրա։


== Ծանոթագրություններ ==
Գրոտոլելա

Գրոտոլելա (իտալերեն՝ Grottolella), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 1853 մարդ, բնակչության խտությունը կազմում է 265 մարդ/կմ²։ Զբաղեցնում է 7 կմ² մակերես։ Փոստային ինդեքս՝ 83010, հեռախոսային կոդ՝ 0825։


== Ժողովրդագրություն ==
Բնակչության թվաքանակի փոփոխությունները


== Ծանոթագրություններ ==
Ստարիե Սաննի

Ստարիե Սաննի (ռուս.՝ Старые Санны, բաշկիրերեն՝ Иҫке һынны), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 428 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հաուս (Շտիրիա)

Անվան այլ կիրառումների համար տե՛ս՝ Հաուս (այլ կիրառումներ)Հաուս (գերմ.` Haus (Steiermark)), տոնավաճառային կոմունա Ավստրիայում։ Մտնում է Լիցեն օկրուգի տարածքի մեջ։ Բնակչությունը` 2475 (2005 թվականի դեկտեմբերի 31-ի տվյալներով)։ Տարածքը՝ 81,77 կմ2։ Պաշտոնական կոդ՝ 61 217։


== Քաղաքական իրավիճակ ==
2005 թվականի տվյալներով կոմունայի բուրգոմիստր է համարվում՝ Յոհան Ռեշը։
Կոմունայի ներկայացուցիչների խորհուրդը կազմված է 15 տեղից։

ԱԺԿ-բ զբաղեցնում է՝ 9 տեղ
Ավստրիայի սոցիալ-դեմոկրատական կուսակցությունը զբաղեցնում է՝ 5 տեղ
տեղային ցուցակը՝ 1


== Արտաքին հղումներ ==
Պաշտոնական կայք
Վորոբիևկա (գյուղ, Բելոգորսկի շրջան)

Անվան այլ կիրառումների համար տե՛ս՝ ՎորոբիևկաՎորոբիևկա (ուկրաիներեն՝ Воробіївка), գյուղ Ուկրաինայի Խմելնիցկիի մարզի Բելոգորսկի շրջանում։
2001 թվականի տվյալներով Վորոբիևկա գյուղում բնակվում էր 450 մարդ։ Բնակավայրը զբաղեցնում է 0,133 կմ² տարածք։ Բնակչության խտությունը կազմում էր 3383,46 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վերեթեք (ավերակ)

Վերեթեք, ավերակ գյուղ Արևմտյան Հայաստանում, Էրզրումի վիլայեթի Ալաշկերտի գավառակում։ Գտնվում էր Բագրևանդի ձախ կողմի վտակներից մեկի վերին հոսանքի տարածքում, Ալաշկերտ քաղաքից 18 կմ արևելք, Վերեթեք գյուղի մոտ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բոսնիա և Հերցեգովինայի Դաշնություն

Բոսնիա և Հերցեգովինայի Դաշնությունը (բոս․՝  և խորվ.՝ Federacija Bosne i Hercegovine слушать , սերբ.՝ Федерација Босне и Херцеговине) նախկին Հարավսլավիայի Սոցիալիստական Հանրապետությունն է,  որը կազմավորվել է 1994 թ. Վաշինգտոնյան համաձայնագրի արդյունքում։ Որոշ ԶԼՄ-ներում երկիրն անվանում են նաև  Մուսուլմանական-Խորվաթական ֆեդերացիա։  Մայրաքաղաքը Սարաևոն է, երկրի ընդհանուր մակերեսը կազմում է 26 076 կմ²։ Դաշնությունում ապրում է շուրջ  2,4 մլն մարդ, երկրի դրամական միավորը Բոսնիայի մարկն է։


== Կանտոններ ==

Ունսկո-Սանսկի կանտոն
Պոսավսկի կանտոն
Տուզլանսկի կանտոն
Զենիցկո -Դոբոյսկի կանտոն
Բոսնիա- Պոդրինսկի կանտոն
Միջինբոսնիական կանտոն
ՀերցեգովինաՆերետվենսկի կանտոն
ԱրևմտաՀերցեգովնիական կանտոն
Սարաևյան կանտոն
Կանտոն 10


== Քաղաքներ ==
Բոսնիա և Հերցեգովինայի քաղաքների ցանկ


== Բնակչություն ==
Բոսնիայի և Հերցեգովինայի  տարածքների 51% -ը պատկանում է Ֆեդերացիային, այստեղ բնակվում է բնակչության 62.1% -ը։


== Պատկերասրահ ==

		
		
		
		
		


== Տես նաև ==
Բոսնիական պատերազմ
Սերբական Հանրապետություն


== Ծանոթագրություններ ==


== Արտաքին հղումներ ==
Vlada Federacije Bosne i Hercegovine(բոսն.)(խորվ.)(սերբ.)(անգլ.)
Ամիրաս Երզնկացի

Ամիրաս Երզնկացի (ծննդյան և մահվան թվականները անհայտ), XVII դարի հայ գրիչ և տաղասաց։ Ապրել է Տրապիզոնում։ 1638-1657 թվականներին արտագրել է զանազան գրվածքների մի ժողովածու (Վիեննայի Մխիթարյան մատենադարան, ձեռ. No 88, հինը՝ 68) և մի ոսկեփորիկ (Վենետիկի Մխիթարյան մատենադարան, ձեռ. No 278)։


== Գրականություն ==
Տաշյան Հ., Ուսումնասիրութիւնք Ստոյն-Կալիսթենեայ վարուց Աղեքսանդրի, ՎՆՆ., 1892, էջ 160-161։


== Արտաքին հղումներ ==
Տաղեր
Իվանոմիսլ

Իվանոմիսլ (ուկրաիներեն՝ Іваномисль), գյուղ Ուկրաինայի Վոլինի մարզի Կամեն-Կաշիրսկիի շրջանում։
2001 թվականի տվյալներով Իվանոմիսլ գյուղում բնակվում էր 457 մարդ։ Բնակավայրը զբաղեցնում է 2967 կմ² տարածք։ Բնակչության խտությունը կազմում էր 154,03 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էօրնեկեան դպրոց

Էօրնեկեան դպրոց (հայերեն՝ Էօրնեկեան հանրակրթական դպրոց), Հայաստանի Արմավիրի մարզի Վաղարշապատի հանրակրթական դպրոց, որը կապված է Մայր Աթոռ Սուրբ Էջմիածնի հետ, որը Հայ Առաքելական եկեղեցու կարգավորող մարմինն է։ Դպրոցը վերահսկում է Էօրնեկեան հանրային կրթական հիմնադրամը։


== Ակնարկ ==
Էօրնեկեան դպրոցը բացվել է 2009 թվականի սեպտեմբերի 1-ին՝ 80 աշակերտով, 1959 թվականից գործող Վաղարշապատի թիվ 13 դպրոցի հիման վրա։ Էօրնեկեան դպրոցի հիմնադրամը նախաձեռնել է Գարեգին Բ կաթողիկոսը և արգենտինահայ գործարար Էդուարդո Էռնեկյանի ֆինանսական աջակցությամբ։ Դպրոցը ստեղծվել է 2009 թվականից 2017 թվականների ընթացքում Վաղարշապատի թիվ 13 դպրոցի շենքում։
Դպրոցի նոր շենքը գտնվում է Մայր Աթոռի համալիրի տարածքում։ Շինարարությունը սկսվել է 2012 թվականին և իրականացվել է Էդուարդո Էռնեկյանի նվիրատվությունների միջոցով։ 2017-2018 ուսումնական տարվա 2017 թվականի սեպտեմբերի 14-ին կայացել է պաշտոնական երդման արարողությունը։ Նրան մասնակցում էին Սերժ Սարգսյանը, Գարեգին Բ կաթողիկոսը։
Շենքը նախագծվել է անվանի ճարտարապետ Արտակ Ղուլյանի կողմից։ 
Շենքի առաջին հարկում գրադարան է, ընթերցասրահը և մարզասրահը։ Առաջին և երկրորդ հարկում կա 32 դասասենյակ, 8 լաբորատորիաներ, միջոցառումների դահլիճ, առողջապահական կլինիկա և հանդիպումների սենյակներ։ Դպրոցում կան 1-ից 12-րդ դասարաններ։ Դպրոցը ի վիճակի է տեղավորել մինչև 600 ուսանող։ Յուրաքանչյուր դասասենյակում կա առավելագույնը 15 տեղ է։ Ուսանողները հիմնականում Վաղարշապատ քաղաքից են, ինչպես նաև Արմավիրի մարզի հարևան գյուղերից։ Դպրոցը ուսանողներ ունի նաև մայրաքաղաք Երևանից։
Էօրնեկեան դպրոցը Հայաստանի առաջին դպրոցն է, որը գործում է Մայր Աթոռ Սուրբ Էջմիածնի կառավարման ներքո։


== Ծանոթագրություններ ==


== Արտաքին հղումներ ==
Էօրնեկեան դպրոցի բացման արարողություն
Ժողովածու (662)

Ժողովածու (662), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 662 թվի տակ։ Ձեռագիրը գրվել է 1728, 1760, 1762 թվականներին Կիրակոս Երզնկացի և Ստեփանոս քարտուղար գրիչների կողմից Երուսաղեմում, Կ. Պոլիսում, Էջմիածնում։ Ստացողը եղել է Պետրոս վարդապետը։ Գրված է թղթի վրա, որն ունի 21X14.7 չափս։ Ձեռագիրը կազմված է 330 թերթից։ Գրված է միասյուն, երկսյուն, նոտրգրով։ Պահպանակը ունի 330 էջ, գրված է՝ թղթի վրա։ Կազմը` կաշեպատ տախտակ դրոշմազարդ։ Հիշատակարաններ՝ 206ա, 47բ, 145բ։


== Բովանդակություն ==
Կերակուր քահանայից։
Յակ. Վոսաճինոյ Բանք ոսկիականք։
Քարոզ (Առ. Սիւնեցի, Մատթ. Ջուղայեցի, Սիմ. Երևանցի, անանունք)
Կտակ չարչարանաց Քրիստոսի։
Օրհնիութիւն քարոզի վարդապետական։
Յաղագս ընծայաբերութեան մեռոնի։


== Ծանոթագրություններ ==
Կիրլովո

Կիրլովո (ռուս.՝ Кирлово), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 32 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կասանդրայի լեռնանցք (ֆիլմ)

Կասանդրայի լեռնանցք (անգլ.՝ The Cassandra Crossing), ֆիլմ֊աղետ՝ նկարահանված 1976 թվականին։ Այն պատմում է ուղևորներով լեցուն Ժնև֊Ստոկհոլմ գնացքի զավթման մասին։ Գնացքը դատապարտված էր ընկնելու անդունդը։


== Սյուժե ==
Ահաբեկիչները մուտք են գործում Առողջապահության համաշխարհային կազմակերպության շտաբ֊բնակարանը, որը գտնվում է Ժնևում։ Թիկնապահների հետ կրակահերթի ժամանակ նրանք պատահմամբ կոտրում են մի բեռնարկղ, որում գտնվում են մահացու հիվանդության բակտերիաներ։ Հանցագործներից մեկին հաջողվում է փախուստի դիմել և նստել արագընթաց գնացքը, որն ուղևորվում էր Ժնևից դեպի Ստոկհոլմ։ Նրա հետ գնացքում է հայտնվում ու արագ տարածվում ուղևորների շրջանում քիչ հետազոտված հիվանդությունը, որը հետագայում կստանա թոքային ժանտախտ անվանումը։
Ամերիկյան բանակի գնդապետ Մաքենզին, ում հանձնարարված է վերահսկել իրավիճակը, որոշում է կայացնում գնացքը կարանտին անցնելու նպատակով ուղղել դեպի կիսալքված Յանով կայարանը։ Այդ կայարանի հարևանությամբ պատերազմի ժամանակ գտնվել է համակենտրոնացման ճամբար։ Դեպի այդ կայարան հասնելու ուղին անցնում է կիսաքանդված մի կամուրջով, որն ըստ հավանականության, կփլուզվեր, եթե նրա վրայով անցներ երկաթուղային շարժակազմը։ Արդյունքում բոլոր ուղևորները դատապարտվելու էին մահվան։
Այս հեռանկարը հայտնի է դառնում ուղևորներին։ Գնացքում տեղափոխման ժամանակ շատ ուղևորներ առողջանում են թթվածնի բաց բալոնների հետևանքով։ Քիչ դեր չի խաղում այստեղ ֆիլմի գլխավոր հերոս Հարիսը՝ հանճարեղ նյարդավիրաբույժը։ Բայց այս փաստը չի կանգնեցնում Մաքենզիին, ով ցանկանում էր որ Կենտրոնից հիվանդության բացիլի տարածումը չտարածվի ամենուր։ Գնացքում կռիվ է բռնկվում ուղևորների և ԱՀԿ֊ի զինվորների միջև։
Գնացքում էր նաև թմրանյութեր տարածող Նավարոն, ով այս անգամ հերոինի մեծ խմբաքանակ էր տեղափոխում։ Վերջինս սկզբում փորձում է գրավել կառավարման վահանակը և հետո փորձում հասնել մեքենավարի խցիկին։ Բայց ապարդյուն են անցնում նրա ջանքերը, քանի որ զինվորներից մեկը սպանում է նրան։
Արդյունքում ուղևորները պայթեցնում են գազի բալոնները։ Գնացքը անջատվում է մասերի ու արդյունքում դիմացի վագոնները ընկնում են անդունդը։ Իսկ վերջին վագոններին հաջողվում է ձեռքի արգելակով կանգնեցնել գնացք։


== Հետաքրքիր փաստեր ==
Ֆիլմում ցուցադրված կամուրջը կոչվում է Գարաբի ուղանցույց, որը կառուցվել է 1881—1884 թվականներին Գյուստավ Էյֆելի կողմից։ Այն ունի 130 մետր բարձրություն և 564,6 մետր երկարություն։ Այսօր էլ այն ծառայում է իր նպատակին։
Ֆիլմում նկարահանվել է նաև Լի Ստրասբերգը, ով կինոէկրաններին հայտնվել է խիստ հազվադեպ։


== Դերերում ==


== Ծանոթագրություններ ==


== Արտաքին հղումներ ==
The Cassandra Crossing(անգլ.) Turner Classic Movie կայքում.
«Կասանդրայի լեռնանցք»(անգլ.) ֆիլմը allmovie կայքում:
Մ.թ.ա. 205


== Դեպքեր ==


== Ծնունդներ ==


== Մահեր ==
Ծերացած Աստվածն ու Սատանան

«Ծերացած Աստվածն ու Սատանան», 2020 թվականին «Դարակ» հրատարակչության «Վերադարձ» մատենաշարով հրատարակած Ռենի (1893-1958) վիպակը։ Խմբագիր` Հովիկ Չարխչյան։ Գրքում տեղ է գտել խմբագրի «Ռեն. մոռացված հիշողությունը» առաջաբանը։
Վիպակն առաջին անգամ որպես թերթոն լույս է տեսել 1924 թվականին Բոստոնում հրապարակվող «Հայրենիք» ամսագրում և նույն տարի արժանացել է գրական մրցանակի։


== Սյուժե ==
Սա պատմություն է այն մասին, թե ինչպես երկնային տերը իր մոտ է կանչում Սատանային, որպեսզի վերջինս հատուցի ու ապաշխարի իր գործած մեղքերի համար, բայց արդյունքում հարկադրված է լինում լսել մարդկային անհաշիվ արատների ու մեղսագործությունների մասին՝ բոլոր ժամանակների զուգահեռներում, և հենց չարիքի մարմացումն է դառնում մեղադրիչ ու ամբաստանող։ Ըստ պատումի, երկնքի ու երկրի տիրույթներում բարու և չարի գոտեմարտն ի վերջո հասել է մի հանգրվանի, երբ այն պիտի հարկադիր դադար առնի, քանի որ մարդն իր էությամբ և բնույթով զինաթափում է թե մեկին, թե մյուսին՝ գերազանցելով նրանց։


== Ծանոթագրություններ ==


== Արտաքին հղումներ ==
Ծերացած Աստվածն ու Սատանան
Արթիկտուֆ կոմբինատ

«Արթիկտուֆ» կոմբինատ, արդյունաբերության ձեռնարկություն, ՀՀ Շիրակի մարզի Արթիկ քաղաքում։ Հիմնադրվել է 1928 թվականին։ Թողարկում է վարդագույն, դեղին, սև գույնի մշակված և անմշակ տուֆ, կիսամշակ բազալտ, երեսպատման սալիկներ, այլ շինաքարեր։ 
Արթիկտուֆ կոմբինատի հիմնադրմանը նախորդել են տուֆի գործնական նշանակությունը, պաշարների ու կարողությունների մասշտաբները պարզելու գիտահետազոտական աշխատանքներ, որոնց գործուն մասնակցություն են ցույց տվել խորհրդային և արտասահմանյան մի շարք անվանի համարվող գիտնականներ, երկրաբաններ, ճարտարապետներ (Դ․ Չիսլիև, Ա․ Մեսրոպյան, Կ․ Ա․ Մկրտչյան, Պ․ Ի․ Լեբեդև, Դ․ Ս․ Բելյանկին, Բ․ Վ․ Զալեսսկի, Ա․ Ա․ Իվանչին-Պիսարև, Վ․ Պ․ Պետրով, Ա․ Ն․ Զավարիցկի, Հ․ Վ․Աբիխ, Ֆ․ Յու․ Լեվինսոն-Լեսսինգ, Կ․ Ն․Պաֆֆենգոլց)։ 
1974 թվականին թողարկվել է 420 000 մ3 (1928 թվականի 30-40 հազար մ3 դիմաց) տուֆ։ 1960-ական թվականներին Արթիկտուֆ կոմբինատի բազայի վրա, որպես ինքնուրույն արտադրական միավորներ, հիմնադրվել են «Պեմզաշենի հանքվարչությունը», Մարալիկի շինանյութերի կոմբինատը, Արթիկի տուֆաբլոկների գործարանը։ 
Կոմբինատի գործունեության սկզբնական փուլում գերիշխում էր ձեռքի աշխատանքը, 1958 թվականից հետո ներդրվեցին կոնստրուկտոր Ստոլյարովի առաջին քարհատ, «ՍՄ-518», «ՍՄ-89 ա», «ՍՄ-89 աու», «Ուրալ-33» տիպի ալմաստե կտրիչով մեքենաները։ Մեքենայացվեցին նաև տեղափոխման, բարձման և բեռնաթափման աշխատանքները։ 


== Ծանոթագրություններ ==
Ռոբերտո Պրուցցո

Ռոբերտո Պրուցցո (իտալերեն՝ Roberto Pruzzo, ապրիլի 1, 1955(1955-04-01), Կրոչեֆիեսկի, Ջենովա, Լիգուրիա, Իտալիա), իտալացի նախկին ֆուտբոլիստ, ով հանդես է եկել իտալական մի շարք ակումբներում և Իտալիայի հավաքականում։


== Կարիերա ==
Պրուցցոն ծնվել է Կրոչեֆիեսկիում, իր պրոֆեսիոնալ կարիերան սկսել է 1973 թվականին Ջենոա ֆուտբոլային ակումբի կազմում։ 6 մրցաշրջան Ջենոայում անցկացնելուց հետո Պրուցցոն 143 խաղում դարձավ 57 գոլի հեղինակ։
1979-ին Պրուցցոն տեղափոխվեց հռոմեական Ռոմա, այն ժամանակ ռեկորդային համարվող 3 միլիոն լիրայի դիմաց։ Այստեղ նա դարձավ 80-ականների իտալացի ամենարդյունավետ հարձակվողներից մեկը, մեկ անգամ նվաճեց Իտալիայի չեմպիոնի կոչումը և 4 անգամ դարձավ Իտալիայի գավաթակիր։ 1984 թվականի Չեմպիոնների Լիգայի եզրափակչում Լիվերպուլի դեմ խաղում դարձավ գոլի հեղինակ, սակայն Պրուցցոյի թիմը պարտվեց 11 մ հարվածաշարից հետո։
Ռոբերտոն իր կարիերան ավարտեց Ֆիորենտինայում՝ մեկ մրցաշրջան անցկացնելուց հետո։ Պրուցցոն միակ իտալացի ֆուտբոլիստն է, ով իտալական Սերիա A-ի մեկ հանդիպման ընթացքում դարձել է 5 գոլի հեղինակ (Ռոմա-Ավելլինո, 1986)։
Չնայած ֆանտաստիկ ակումբային կարիերային, Պրուցցոն ընդամենը 6 հանդիպում է անցկացրել Իտալիայի հավաքականում, չխփելով ոչ մի գնդակ։ Նա հավաքականի կազմում մասնակցել է Եվրո 1980-ին, որը անցկացվում էր հենց Իտալիայում։
Պրուցցոն մարզել է տարբեր իտալական թիմերի տարբեր դիվիզիոններում։
2008-ի դեկտեմբերից մինչև 2009-ի մարտ ամիսը գլխավորել է Սերիա D-ն ներկայացնող Չենտոբուկի ակումբը, դա նրա մարզչական կարիերայի վերջին ակումբն էր։
2012-13 մրցաշրջանում նա ընտրվեց, որպես Սավոնա ֆուտբոլային ակումբի սպորտային տնօրեն։
Ռոբերտո Պրուցցոն համարվում է Ռոմայի «Փառքի Սրահի» 11 ֆուտբոլիստներից մեկը։


== Նվաճումներ ==
Ջենոա

Սերիա B-ի չեմպիոն՝ 1982/83Ռոմա

Իտալիայի չեմպիոն՝ 1982/83
Իտալիայի գավաթակիր՝ 1980, 1981, 1984, 1986
Եվրոպայի գավաթի (ներկայիս Չեմպիոնների Լիգայի) եզրափակչի մասնակից՝ 1983–84


=== Անահատական ===
Սերիա A-ի լավագույն ռմբարկու՝ 1981, 1982, 1986


== Ծանոթագրություններ ==